Balchašské jazero

Balchašské jazero (kaz. Балқаш Көлі – Balkaš Köli) je jazero v Kazachstane a jedno z najväčších v Ázii (podľa rozlohy 16. najväčšie na svete). Nachádza sa na juhovýchode Kazachstanu v bezodtokovej oblasti. Jazero napĺňa sedem väčších riek. Najväčšie sú Ili, Karatal a Aqsu. Jazero má rozlohu 16 400 km², ale rovnako ako Aralské jazero sa zmenšuje. Dôvodom je využívanie vody na zavlažovanie, priemysel a vodohospodárstvo. Jazero je rozdelené úzkym prielivom na dve časti. Západná časť obsahuje sladkú vodu ale východná časť je slaná. Východná časť je približne 1,7 krát hlbšia ako západná časť. Najväčšie mesto v okolí sa nazýva rovnako, Balchaš a má približne 66 000 obyvateľov. Medzi najväčšie priemyselné aktivity v oblasti patrí ťažba (meď), spracovanie rudy a rybolov. Objem jazera je 106 km³ s priemernou hĺbkou 5,8 a najväčšou 25,6 m. Jeho povodie má rozlohu 413 000 km². Referencie Iné projekty Commons ponúka multimediálne súbory na tému Balchašské jazero